**Ministru kabineta rīkojuma projekta „Grozījumi Ministru kabineta 2011.gada 27.jūlija rīkojumā Nr.347 „Par informācijas sistēmas darbības koncepcijas aprakstu „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabinets 2016.gada 16.augusta sēdē ((protokols Nr.40. 59.§) “Informatīvais ziņojums "Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam") uzdeva Iekšlietu ministrijai atbilstoši Ministru kabineta 2016.gada 31.maija sēdes protokola Nr.26 39.§ 3.2.apakšpunktā noteiktajam un šī protokollēmuma 21.punktam Iekšlietu ministrijai sagatavot un iesniegt grozījumu Ministru kabineta 2011.gada 27.jūlija rīkojumā Nr.347 "Par informācijas sistēmas darbības koncepcijas aprakstu "Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai"" (turpmāk – Rīkojums), samazinot ilgtermiņa saistību apjomu 2017.gadā par 880 880 EUR un 2018.gadā par 787 293 EUR. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Rīkojumā paredzēts ilgtermiņa saistību apjoms 2017.gadā 880 880 EUR un 2018.gadā 787 293 EUR, kas nepieciešams, lai nodrošinātu uzticama sertifikācijas pakalpojumu sniedzēja Latvijas radio un televīzijas centra pakalpojumus. Likumā “Par valsts budžetu 2017.gadam” nav paredzēti finansējums 2017.gadā 880 880 EUR un 2018.gadā 787 293 EUR, kas nepieciešams, lai nodrošinātu uzticama sertifikācijas pakalpojumu sniedzēja Latvijas radio un televīzijas centra pakalpojumus, tādēļ sagatavots Ministru kabineta rīkojuma projekts „Grozījumi Ministru kabineta 2011.gada 27.jūlija rīkojumā Nr.347 „Par informācijas sistēmas darbības koncepcijas aprakstu „Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai”” (turpmāk – Projekts), kas paredz minētā finansējuma samazinājumu 2017. un 2018.gadā.  Ministru kabinets 2016.gada 8.novembrī nolēma, ka, sākot no 2019.gada, personas apliecība izsniedzama kā obligāts personu apliecinos dokuments visiem Latvijā dzīvojošiem pilsoņiem un nepilsoņiem (protokols Nr.60, 62.§). Tas nozīmē, ka būs jāprecizē informācija par pasu un personas apliecību sagatavju skaita un izdevumu apmēra izmaiņām 2019.gadā. Pašlaik ir uzsākta iepirkuma procedūra (konkurss) par personas apliecību sagatavju izgatavošanu un piegādi, pretendentu piedāvātās sagatavju cenas būs zināmas ne agrāk kā 2017.gada aprīlī, tādējādi izdevumi turpmākajiem gadiem var tikt precizēti.  Vienlaikus, atbilstoši faktiskajai situācijai nepieciešams precizēt Iekšlietu ministrijas Informācijas centram (budžeta apakšprogramma 02.03.00 “Vienotās sakaru un informācijas sistēmas uzturēšana un vadība”) plānoto izdevumu sadalījumu pa pasākumiem un izdevumu ekonomiskās klasifikācijas kodiem (aprēķins anotācijas pielikumā). |
| 3. | Projekta izstrādē iesaistītās institūcijas | Iekšlietu ministrija, Pilsonības un migrācijas lietu pārvalde, Iekšlietu ministrijas Informācijas centrs. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 9 672 187 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 9 672 187 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 4 887 951 | 0 | 0 | 0 | 0 |
| 2.1. valsts pamatbudžets | 4 887 951 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Projektam nav ietekme uz likumā “Par valsts budžetu 2017.gadam” plānotajiem budžeta izdevumiem 2017. un 2018.gadā.  Saskaņā ar likumu “Par valsts budžetu 2017.gadam” pasākumam “Eiropas Savienības prasībām atbilstošu pasu, elektronisko identifikācijas karšu uzturēšanās atļauju izsniegšana” paredzētas ilgtermiņa saistības šādā apmērā:  - budžeta apakšprogrammā 02.03.00 “Vienotās sakaru un informācijas sistēmas uzturēšana un vadība”  2017.gadā 171 063 *euro*;  2018.gadā 171 063 *euro;*  2019.gadā 171 063 *euro;*  - budžeta apakšprogrammā 11.01.00 “Pilsonības un migrācijas lietu pārvalde”  2017.gadā 4 716 888 *euro*;  2018.gadā 4 716 888 *euro;*  2019.gadā 3 439 128 *euro.*  Saskaņā ar likumu “Par valsts budžetu 2017.gadam” plānoti ieņēmumi 2017.gadā no:  - nodevas par pasu izsniegšanu 5 516 670 *euro*;  - nodevas par personas apliecību izsniegšanu 4 155 517 *euro*.  Detalizēts izdevumu aprēķins iekļauts anotācijas 1. pielikumā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabinets 2016.gada 8.novembrī skatīja Vides aizsardzības un reģionālās attīstības ministrijas iesniegto Informatīvo ziņojumu par iespējamiem finansēšanas risinājumiem sertifikācijas pakalpojumu nodrošināšanai personu apliecībās (eID) un to, kā vienotu un prioritāru līdzekli personas elektroniskās identitātes nodrošināšanai (protokols Nr.60, 62.§). Ministru kabinets pieņēma zināšanai iesniegto informatīvo ziņojumu un nolēma atbalstīt informatīvajā ziņojumā ietverto principu, kas paredz noteikt personu apliecību (eID karti) ar tajā iekļautiem aktivizētiem elektroniskā paraksta un autentifikācijas sertifikātiem un neierobežotu, bezmaksas parakstīšanās un autentifikācijas reižu skaitu, par obligātu personu apliecinošu dokumentu visiem iedzīvotājiem, paredzot pārejas periodu no 2019. līdz 2022. gadam. Tas nozīmē, ka būs jāiegādājas personas apliecību sagataves tādā skaitā, lai varētu izsniegt obligātās personas apliecības visiem Latvijas iedzīvotājiem, un būs nepieciešams papildus finansējums 2018., 2019., 2020., 2021. un 2022.gadā. Ministru kabinets atbalstīja informatīvā ziņojuma noteikto maksāšanas modeli, kas paredz lietotājiem visās eID kartēs nodrošināt parakstīšanas un autentifikācijas sertifikātus ar neierobežotu parakstīšanās reižu skaitu šim mērķim piešķirto valsts budžeta līdzekļu ietvaros. Ministru kabinets noteica, ka jautājums par Iekšlietu ministrijai nepieciešamo finansējumu 2 299 000 EUR apmērā 2019.gadā un turpmākajos gados izskatāms Ministru kabinetā kopā visu ministriju un citu centrālo valsts iestāžu jauno politikas iniciatīvu pieprasījumiem likumprojekta "Par valsts budžetu 2019.gadam" un likumprojekta "Par vidēja termiņa budžeta ietvaru 2019., 2020. un 2021.gadam" sagatavošanas procesā, bet lai līdz 2018.gada 31.decembrim saglabātu līdzšinējais maksāšanas modelis sertifikācijas pakalpojumiem eID kartēs un šim mērķim piešķirts papildus finansējums 847 036 EUR apmērā (katru gadu) atbilstoši informatīvam ziņojumam “Par iespējamiem finansēšanas risinājumiem sertifikācijas pakalpojumu nodrošināšanai personu apliecībās (eID) un to, kā vienotu un prioritāru līdzekli personas elektroniskās identitātes nodrošināšanai” Saskaņā ar Ministru kabineta 2016.gada 8.novembrī nolemto (prot. Nr.60, 62.§), Iekšlietu ministrijai jāsagatavo un iekšlietu ministram līdz 2018.gada 1.augustam noteiktā kārtībā jāiesniedz izskatīšanai Ministru kabinetā rīkojuma projektu par grozījumiem Ministru kabineta 2011.gada 27.jūlija rīkojumā Nr.347 "Par informācijas sistēmas darbības koncepcijas aprakstu "Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai"", paredzot likumprojekta "Par valsts budžetu 2019.gadam" un likumprojekta "Par vidēja termiņa budžetu 2019., 2020. un 2021.gadam" sagatavošanas procesā precizēt valsts pamatbudžeta ieņēmumu prognozi no valsts nodevas par personas apliecību izsniegšanu un ar to saistītos izdevumus. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pilsonības un migrācijas lietu pārvalde, Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami. |
| 3. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Iekšlietu ministrs Rihards Kozlovskis

Vīza: valsts sekretāre Ilze Pētersone–Godmane

Peneze 67219521

[Dzintra.Peneze@pmlp.gov.lv](mailto:inguss.treiguts@pmlp.gov.lv)

Brīvniece 67219453

[ramona.brivniece@pmlp.gov.lv](mailto:ramona.brivniece@pmlp.gov.lv)